No Doubt

**No Doubt** [ˌnoʊ ˈdaʊt] (engl. för „keen Twievel“) is en US-amerikaansche Rockgrupp mit Ska-, Punk- un New-Wave-Inwirken. 

## Historie vun de Musikgrupp
De Grupp *No Doubt* is in’t Johr 1986 in Anaheim, Orange County (Kalifornien) vun den Singer John Spence, Eric Stefani un den sien Süster Gwen Stefanie as en *[[Madness]]*-Covergrupp grünnt worrn. Twee Johren later, 1988, harr Spence en Suizidversöök maakt. Dorna hett toeerst Alan Meade dat Singen övernahmen un wenig later denn Gwen Stefanie, de siet Grünnen in’n Background sungen harr. De Ballade *Dear John* is den Mitgrünner todacht, de doodbleven is. 1994/95 hett sik Eric Stefani ut de Grupp torüchtagen, vun wegen dat he nich mehr mit den musikaalschen Weg inverstahn weer, den de Grupp inwtüschen inslahn harr. Siet de Tiet arbeit he as Teekner för de Tekentrickreeg *[[The Simpsons]]*.

To Anfang weer No Doubt en Ska-Grupp, de vör allen in jemehrn Heimatstaat Kalifornien Spood harr. Buten vun Kalifornien sünd se denn bekannt worrn as Vörgrupp vun de britischen Band Bush. Later keem en Stilwessel hen to en Mischen ut Ska, Popmusik un New Wave. As de Newpunk jümmer mehr opkamen de, harrn se mit jemehr Album *Tragic Kingdom* (1995) internatschonal groten Spood. Mit dat Album bleven se mehrere Weken op’n eersten Platz vun de Billboard-Charts. De Single *Don’t Speak*, de ut dat Album utkoppelt weer, hett sik weltwiet ruchweg söven Millionen mol verköfft. Ok *Just A Girl* weer jüst so populär.

Mit de nafolgen Alben *Return Of Saturn* (2000) un *Rock Steady* (2001) künn de Grupp in Düütschland nich wedder an den Spood vun *Tragic Kingdom* rankamen. in de Charts sünd se dormit blots in’t Middelfeld lannt. In de USA hebbt se mit dat Reggae-Leed *Underneath It All* en wieteren Platz-1-Hit hatt. Butendem weer Gwen Stefani jümmer wedder mol in de Klatschpresse to finnen, wodör de Grupp ok wieter in de Köpp vun de Lüüd bleef. De Grupp hett sik 2004 oplöst, keem 2008 aver wedder tosamen.

Dat eerste Best-Of-Album keem in’t Johr 2003 ünner den Titel *The Single 1992-2003* op’n Markt. In de Twüschentiet weer No Doubt mit Gruppen as U2, Kiss, blink-182 un Sublime ünnerwegens un hett op ruchweg 650 Konzerten speelt. No Doubt hett mehr as 24,5 Millionen Alben verköfft, dorünner alleen 15 Millionen mol *Tragic Kingdom*.

Opstunns (Februar 2011) arbeit de Grupp an en nee Studioalbum, dat den Titel *Happy* hebben schall.

## Diskografie
### Studioalben

### Singles

## Utteken (Utwahl)
* **[[Grammy|Grammy Awards]]:**
** 2003: för *Hey Baby* (mit Bounty Killer)
** 2004: as *Beste Pop-Performance vun en Duo oder Grupp mit Singersche* (Underneath It All) (mit Lady Saw)
** 2005: för *It's My Life (Remix)*
** 2005: för *Monkey Man* (mit Toots & the Maytals)

* **[[MTV Video Music Awards]]:**
** 1997: för *Best Group Video* (Don’t Speak)
** 2002: för *Best Pop & Best Group Video* (Hey Baby) (mit Bounty Killer)
** 2004: för *Best Pop & Best Group Video* (It’s My Life)

* **[[The Music Factory#TMF Awards|TMF-Awards]]:**
** 1997: *Best Rock Group Award*
** 1998: *Best Rock Group Award*

* **[[VH1]] Awards:**
** 1999: *Most Stylish Video Award* (New)
** 2000: *Most Stylish Video Award* (Ex-Girlfriend)

* **[[Total Request Live|MTV TRL]]-Adrian Young:**
** 2003: *Most Revealing Moment Award*

## Weblenken

* Offizielle Websteed (engelsch)
* No Doubt bi MusikBrainz 
* No Doubt bi laut.de

## Borns